CELEX: 32013R0641
Language: hu
Date: 2013-06-24 00:00:00
Title: A Bizottság 641/2013/EU végrehajtási rendelete ( 2013. június 24. ) egyes áruk Kombinált Nómenklatúra szerinti besorolásáról

5.7.2013   
            
            
               HU
            
            
               Az Európai Unió Hivatalos Lapja
            
            
               L 186/1
            
         
      A BIZOTTSÁG 641/2013/EU VÉGREHAJTÁSI RENDELETE
   
   (2013. június 24.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               A Vámkódexbizottság az elnöke által megállapított határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. június 24-én.
      
         
            a Bizottság részéről, az elnök nevében,
         Algirdas ŠEMETA
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kiskereskedelmi forgalom számára készletben kiszerelt, úgynevezett „kandalló kiegészítő készlet”, amely az alábbi elemekből áll:
                              
                                          —
                                       
                                       
                                          egy, a padlón álló öntöttvas szerszámtartó-állványból,
                                       
                                    
                                          —
                                       
                                       
                                          egy piszkavasból,
                                       
                                    
                                          —
                                       
                                       
                                          egy lapátból,
                                       
                                    
                                          —
                                       
                                       
                                          fogóvasakból.
                                       
                                    A terméket a kandallóban lévő szén, tűzifa és hamu kezelésére szánták.
                           
                        
               
                  8205 51 00
               
               
                  A besorolást a Kombinált Nómenklatúra értelmezésére szolgáló 1., 3. b) és 6. általános szabály, valamint a 8205 és a 8205 51 00 KN-kód szövegezése határozza meg.
                  Az árucikkek a 3. b) általános szabály értelmében kiskereskedelmi forgalom számára készletben kiszerelt terméknek tekintendők, mivel kiskereskedelmi forgalom számára történő együttes kiszerelésük valamely speciális igényt vagy valamely meghatározott tevékenység elvégzését, a kandalló rendben tartását szolgálja.
                  Az eszköz lényeges jellemzőjét a 8205 vámtarifaszám alá tartozó kéziszerszámok (piszkavas, lapát és fogóvasak) adják, mivel ezeket használják a kandallónál, miközben az állvány csak megtartja azokat. Az eszközkészlet ezért a kéziszerszámok szerint kerül besorolásra.
                  A készletet ezért mint háztartási szerszám a 8205 51 00 KN-kód alá kell besorolni.
               
            
                  
                              2.
                           
                           
                              Kiskereskedelmi forgalom számára készletben kiszerelt, úgynevezett „kandalló kiegészítő készlet”, amely az alábbi elemekből áll:
                              
                                          —
                                       
                                       
                                          egy, a padlón álló rozsdamentes acél szerszámtartó-állványból,
                                       
                                    
                                          —
                                       
                                       
                                          egy piszkavasból,
                                       
                                    
                                          —
                                       
                                       
                                          egy lapátból,
                                       
                                    
                                          —
                                       
                                       
                                          egy keféből,
                                       
                                    
                                          —
                                       
                                       
                                          fogóvasakból.
                                       
                                    A terméket a kandallóban lévő szén, tűzifa és hamu kezelésére szánták.
                           
                        
               
                  8205 51 00
               
               
                  A besorolást a Kombinált Nómenklatúra értelmezésére szolgáló 1., 3. b) és 6. általános szabály, valamint a 8205 és a 8205 51 00 KN-kód szövege határozza meg.
                  Az árucikkek a 3. b) általános szabály értelmében kiskereskedelmi forgalom számára készletben kiszerelt terméknek tekintendők, mivel kiskereskedelmi forgalom számára történő együttes kiszerelésük valamely speciális igényt vagy valamely meghatározott tevékenység elvégzését, a kandalló rendben tartását szolgálja.
                  Az eszköz lényeges jellemzőjét a 8205 vámtarifaszám alá tartozó kéziszerszámok (piszkavas, lapát és fogóvasak) adják, mivel ezeket használják a kandallónál, miközben az állvány csak megtartja azokat, továbbá számuk is magasabb az egyetlen keféhez képest. Az eszközkészlet ezért a kéziszerszámok szerint kerül besorolásra.
                  A készletet ezért mint háztartási szerszám a 8205 51 00 KN-kód alá kell besorolni.
               
            
                  
                      (1) Lásd a képet.
               
               
                   
               
               
                   
               
            
         
      
         (1)  A kép csupán tájékoztató jellegű.